মদ্যপ অবস্থায় চার বন্ধুর মধ্যে মারপিট। আহত দুই। রক্তে ভাসল ঘর।
রবিবার সকালে ঘটনাটি ঘটেছে শিলিগুড়ির ভক্তিনগর থানার অন্তর্গত হায়দারপাড়ার একটিবাড়িতে। স্থানীয় সূত্রে জানা গিয়েছে, ওই বাড়িটিতে চার বন্ধু দীর্ঘ দিন ধরে ভাড়া রয়েছে। তারা বিভিন্ন ব্যাঙ্কের কর্মী। 

এই বিষয়ে অন্যান্য খবর

স্ত্রীর সঙ্গে শালির বরের সম্পর্ক, স্কুলে শ্বশুর-শাশুড়ির হানা, আত্মঘাতী শিক্ষক


এ দিন চার বন্ধু ব্যাঙ্ক বন্ধ থাকার জন্য সকাল থেকেই মদের আসর বসায়। সব ঠিকঠাকই চলছিল। হঠাৎ রাত সাড়ে নটা নাগাদ ছন্দপতন। মদ্যপ অবস্থায় চার বন্ধুর মধ্যে বাঁধে মারপিট। যদিও কী নিয়ে বচসা বাঁধে, তা এখনও জানা সম্ভব হয়নি।
বাড়ির অন্যান্যরা চিৎকার শুনে গিয়ে দেখেন রক্তাক্ত অবস্থায় পড়ে রয়েছে দু’জন। সারা ঘরময় রক্ত ছড়িয়ে রয়েছে। স্থানীয়রাই আহত দু’ জনকে তড়িঘড়ি নিয়ে যায় শিলিগুড়ি জেলা হাসপাতালে। খবর দেওয়া হয় ভক্তিনগর থানায়।